techiaith/cofnodycynulliad_en-cy huggingface dataset:
English: I'm very aware that dentistry is one of those sectors where we have to be very careful, because the danger of aerosol spread is real and more significant there than in many other sectors. That's why we are still in a situation where we're on an amber warning in relation to dentistry. That means that those restrictions are really quite severe. We have to make sure that there is very significant cleansing in between each patient after treatment. So, we are very aware that this is a difficult situation. I've already had a meeting with my officials on what we can do to speed up the situation when we are able to. There's some very interesting research that's come out from Bangor University to demonstrate that dental assistants can be as accurate in their analysis of check-ups, and so we'll be looking to see if it's possible for us to use dental assistants and to train them up so as to clear some of that backlog. I was just asked about how to get time in the Chamber; I've asked whether it would be possible to come to the Chamber and give an update on the situation in relation to dentistry, because I am aware that this is a particular issue across the whole of Wales.
Welsh: Rwy'n ymwybodol iawn bod deintyddiaeth yn un o'r sectorau hynny lle mae'n rhaid bod yn ofalus iawn, oherwydd mae'r perygl o ymlediad gan aerosol yn real ac yn fwy arwyddocaol yno na mewn llawer o sector arall. Dyna pam rydym ni'n parhau i fod mewn sefyllfa lle'r ydym ni ar rybudd ambr o ran deintyddiaeth. Mae hynny'n golygu bod y cyfyngiadau hynny'n ddifrifol iawn, mewn gwirionedd. Mae'n rhaid sicrhau bod yna lanhau trylwyr iawn rhwng triniaethau i wahanol unigolion. Felly, rydym yn ymwybodol iawn o anhawster y sefyllfa hon. Rwyf wedi cael cyfarfod eisoes gyda'm swyddogion i ynglŷn â'r hyn y gallwn ni ei wneud i gyflymu'r sefyllfa pan allwn ni. Mae rhywfaint o ymchwil ddiddorol iawn wedi dod allan o Brifysgol Bangor i ddangos y gall cynorthwywyr deintyddol fod yr un mor gywir yn eu dadansoddiad nhw o archwiliadau, ac felly fe fyddwn ni'n ystyried a fyddai modd defnyddio cynorthwywyr deintyddol a'u hyfforddi nhw i glirio rhywfaint o'r gwaith sydd wedi pentyrru. Mae rhywun newydd ofyn imi sut i gael amser yn y Siambr; rwyf wedi gofyn a fyddai modd imi ddod i Siambr a rhoi'r wybodaeth ddiweddaraf ynglŷn â'r sefyllfa o ran deintyddiaeth, oherwydd rwy'n ymwybodol bod hon yn broblem neilltuol ledled Cymru.
English: Minister, can I thank you for your statement? You made reference to outdoor education centres and the opportunities now that can be afforded to primary school children as a result of some of the changes that you've made. I've been contacted by the head of the Army Cadet Force in north Wales, who has said that unfortunately these ongoing restrictions will affect around 1,000 cadets in Wales, aged between the ages of 12 and 18, who were really looking forward to the summer camps and activities that have been programmed into their diaries now for many months. Can I urge you to review these restrictions as soon as possible, with a view to lifting them for army cadet camps in particular, and of course for other activities, particularly given that many of these youngsters will come from deprived backgrounds and will not have the opportunities to get together or go away, perhaps, even on a family holiday, whether that be in Wales or other parts of the UK? Can I ask you for an update on when you expect to be in a position to review that position as soon as possible? Thank you.
Welsh: Gweinidog, a gaf i ddiolch i chi am eich datganiad? Roeddech chi'n crybwyll canolfannau addysg awyr agored a'r cyfleoedd y gellir eu rhoi nawr i blant ysgol gynradd o ganlyniad i rai o'r newidiadau a wnaethoch chi. Mae pennaeth Llu Cadetiaid y Fyddin yn y gogledd wedi cysylltu â mi, gan ddweud y bydd y cyfyngiadau parhaus hyn, yn anffodus, yn effeithio ar tua 1,000 o gadetiaid yng Nghymru, rhwng 12 a 18 oed, a oedd yn edrych ymlaen yn fawr at wersylloedd a gweithgareddau'r haf sydd wedi bod yn eu dyddiaduron nhw ers misoedd lawer. A gaf i eich annog chi i adolygu'r cyfyngiadau hyn cyn gynted ag y bo modd, gyda golwg ar godi'r cyfyngiadau ar wersylloedd cadetiaid y fyddin yn benodol, ac wrth gwrs ar weithgareddau eraill? Dylid cofio y bydd llawer o'r bobl ifanc hyn yn dod o gefndiroedd difreintiedig a heb gael unrhyw gyfle i ddod at ei gilydd na mynd i ffwrdd, efallai, ar wyliau teuluol hyd yn oed, boed hynny yng Nghymru neu rannau eraill o'r DU? A gaf i ofyn ichi am yr wybodaeth ddiweddaraf ynghylch pa bryd yr ydych chi'n disgwyl bod mewn sefyllfa i adolygu'r sefyllfa honno cyn gynted â phosibl? Diolch.
English: Diolch yn fawr, Darren. I know you've been a champion of the armed services for many, many years, and it's great to see you continuing in that role. You'll be aware that if we allow people to stay in the same accommodation overnight, then the chances of viral spread is significantly increased. We're able to do that in relation to primary school children, partly because we know that if they are affected the impact is very low, but also because these children are already in bubbles. That would not be the case with army cadets, and that's why it won't be possible for us, at this time, to allow that to happen. We will, of course, be making a judgment on this in a month's time, in terms of how much indoor mixing will be allowed, but I think we're a bit of a way from a situation where we will be able to allow adults to mix indoors over a long period of time - that is, overnight stays. I think that will take a little bit of time, I'm afraid, Darren.
Welsh: Diolch yn fawr, Darren. Rwy'n gwybod eich bod chi wedi hyrwyddo'r lluoedd arfog am flynyddoedd lawer, ac mae'n wych eich gweld chi'n parhau yn y swyddogaeth honno. Fe fyddwch yn ymwybodol, pe byddem yn caniatáu i bobl aros yn yr un llety dros nos, fod y tebygolrwydd o ymlediad feirysol yn cynyddu'n sylweddol. Gallwn wneud hyn o ran plant ysgol gynradd, yn rhannol oherwydd ein bod yn gwybod, os effeithir arnyn nhw, fod yr effaith yn isel iawn, ond hefyd gan fod y plant hyn mewn swigod eisoes. Ni fyddai hynny'n wir yn achos cadetiaid y fyddin, a dyna pam na fydd yn bosibl inni, ar hyn o bryd, ganiatáu i hyn ddigwydd. Fe fyddwn ni, wrth gwrs, yn dod i farn ar hyn eto ymhen y mis, o ran faint o gymysgu dan do a ganiateir, ond rwy'n credu bod ychydig o ffordd i fynd eto cyn y gallwn weld sefyllfa sy'n caniatáu i oedolion gymysgu dan do dros gyfnod hir o amser - hynny yw, arhosiad dros nos. Rwy'n credu y bydd hynny'n cymryd ychydig mwy o amser, mae arnaf ofn, Darren.
English: Diolch yn fawr, Mark. I think the first thing to say is that we are very aware of the importance of this sector to Wales. I think it's one of the areas, in particular in parts of north Wales and the Brecon Beacons, where, actually, people can have life-changing experiences - taking people outside of their normal environment and exposing them to life outdoors. Of course, we understand how important it is in particular for mental health and well-being as well. We have actually provided support for this sector. It's all very well saying, 'If only we knew a few weeks before'. Well, if only we knew about the virus a few months before. It's a very strange way of suggesting that we make decisions. [ Interruption.] No. We have always followed the data. We will continue to follow the data. We know that transmission within residential areas where adults are mixing over a long period of time is likely to spread the virus. We are not going to be pushed around on this. We will stand our ground. Our role is to protect the people of Wales, and that's where we will stand. But, of course, we will continue to give support to sectors that are experiencing a difficult time.
Welsh: Diolch yn fawr, Mark. Rwy'n credu mai'r peth cyntaf i'w ddweud yw ein bod ni'n ymwybodol iawn o bwysigrwydd y sector hwn i Gymru. Rwy'n credu ei fod yn un o'r meysydd, yn enwedig mewn rhannau o'r gogledd a Bannau Brycheiniog, lle gall pobl, mewn gwirionedd, gael profiadau sy'n newid bywydau - gan gymryd pobl allan o'u hamgylchedd arferol a chyflwyno bywyd yn yr awyr agored iddynt. Wrth gwrs, rydym yn deall pa mor bwysig yw hyn i iechyd meddwl, yn benodol, ac i lesiant hefyd. Ac rydym ni wedi rhoi cymorth i'r sector hwn mewn gwirionedd. Mae'n ddigon hawdd dweud, 'Trueni na chawsom glywed am y newidiadau ychydig wythnosau yn ôl'. Wel, trueni na fyddem ni wedi cael gwybod am y feirws ychydig fisoedd yn ôl. Mae honno'n ffordd ryfedd iawn o awgrymu ein bod ni'n gwneud penderfyniadau fel hyn. [ Torri ar draws.] Na. Rydym ni wedi dilyn y data bob amser. Byddwn yn parhau i ddilyn y data. Fe wyddom fod trosglwyddiad o fewn ardaloedd preswyl lle mae oedolion yn cymysgu dros gyfnod hir yn debygol o beri i'r feirws ymledu. Ni ellir ein plagio am hyn. Fe fyddwn ni'n dal ein tir. Ein gwaith ni yw amddiffyn pobl Cymru, a dyna yw ein safbwynt ni. Ond, wrth gwrs, fe fyddwn ni'n parhau i estyn cymorth i sectorau sy'n cael amser anodd.
English: The next item is a statement by the Minister for Social Justice: eradicating racism and building an anti-racist Wales. I call on the Minister for Social Justice, Jane Hutt.
Welsh: Yr eitem nesaf yw'r datganiad gan y Gweinidog Cyfiawnder Cymdeithasol: cael gwared â hiliaeth a chreu Cymru wrth-hiliol. Galwaf ar y Gweinidog Cyfiawnder Cymdeithasol, Jane Hutt.
English: Thank you, Dirprwy Lywydd. Minister, as a newly elected Member in the Senedd, I'm very pleased to respond to this statement on such an important issue within my first few weeks as a Member and as Plaid Cymru spokesperson on equalities and social justice. Eradicating racism and creating an anti-racist Wales is crucial to Plaid Cymru and it is an issue that I'm determined to see progress on by the end of this Senedd term. Given that the creation of a race equality action plan was part of the Plaid Cymru manifesto, I clearly welcome this statement very much. The Minister opened her statement by quoting the Afro-American author Maya Angelou, and it's a cause of pride, of course, that one of the greats of Afro-American literature, Ralph Ellison, came to the Swansea and Morriston area in my region as a GI and noted that Invisible Man, his famous novel of 1952, was actually started here in Wales. The reactionary Tory Government in Westminster wants Windrush and the multicultural history of these isles to be invisible - it is our duty here in Wales to not allow that to happen.
Welsh: Diolch, Ddirprwy Lywydd. Weinidog, fel Aelod newydd i'r Senedd, rwy'n falch iawn o ymateb i'r datganiad hwn ar bwnc mor bwysig o fewn fy wythnosau cyntaf fel Aelod etholedig ac fel llefarydd Plaid Cymru ar gyfiawnder cymdeithasol a chydraddoldebau. Mae gwaredu hiliaeth a chreu Cymru wrth-hiliol yn fater cwbl greiddiol i Blaid Cymru ac yn un rwy'n benderfynol o weld cynnydd yn ei gylch erbyn diwedd tymor y Senedd. Gan ystyried bod creu cynllun gweithredu cydraddoldeb hiliol yn rhan o faniffesto Plaid Cymru, rwy'n amlwg yn croesawu'r datganiad hwn yn fawr. Agorodd y Gweinidog ei datganiad gan ddyfynnu'r awdur Affro-Americanaidd Maya Angelou, ac mae'n destun balchder, wrth gwrs, fod un arall o fawrion llenyddiaeth Affro-Americanaidd, Ralph Ellison, wedi dod i ardal Abertawe a Threforys yn fy rhanbarth i fel GI ac wedi nodi i Invisible Man, ei nofel enwog o 1952, gael ei chychwyn yma yng Nghymru. Mae Llywodraeth adweithiol Dorïaidd San Steffan am i Windrush a hanes amlddiwylliannol yr ynysoedd hyn fod yn anweledig - ein dyletswydd ni yma yng Nghymru yw peidio â chaniatáu hyn.
English: We must give everyone a presence in our history, a role in imagining our future and a voice and visibility in the present.
Welsh: Mae'n rhaid i ni roi i bawb bresenoldeb yn ein hanes, rhan i'w chwarae wrth ddychmygu ein dyfodol a llais ac amlygrwydd yn y presennol.
English: Thank you, Sioned Williams, and thank you very much for your questions.
Welsh: Diolch yn fawr, Sioned Williams, a diolch yn fawr am eich cwestiynau.
English: Will the Member conclude now?
Welsh: A wnaiff yr Aelod ddod i ben nawr?
English: - lack of diversity in Wales's larger sports governing bodies. Okay. The figures revealed that, of 765 employees, only 19 were from those communities. Do you agree with me, Minister, that, for things to change, we have to change them on the board, and we have to lead from the top?
Welsh: - diffyg amrywiaeth yng nghyrff llywodraethu chwaraeon mwy Cymru. Iawn. Datgelodd y ffigurau, o 765 o weithwyr, mai dim ond 19 oedd o'r cymunedau hynny. A ydych yn cytuno â mi, Gweinidog, ei bod yn rhaid inni, er mwyn i bethau newid, eu newid ar y bwrdd, a rhaid i ni arwain o'r brig?
English: Thank you for your statement, Minister. It's four years ago this week that the Welsh Government adopted the International Holocaust Remembrance Alliance definition of antisemitism - a decision that I and all Members on these benches very much welcomed. I think that taking leadership in stepping forward like that, and taking hold of that definition and applying it to an organisation is a really very important thing to do. But, regrettably, there are many organisations, which are funded by the Welsh Government, which have still declined to adopt that particular working statement and definition of antisemitism, including many of our universities. Just down the road here, Cardiff University still has refused at the moment, unfortunately, to adopt that particular statement. Can I ask you, Minister, what action will the Welsh Government take to proactively not just encourage people to adopt this statement, where they are funded by the Welsh Government, but to actually require them to adopt the definition, going forward? Because I think it is time now to start taking a more radical approach to deal with the sort of anti-Jewish hatred that we're seeing, unfortunately, on some of our campuses.
Welsh: Diolch am eich datganiad, Gweinidog. Mae'n bedair blynedd i'r wythnos hon ers i Lywodraeth Cymru fabwysiadu diffiniad Cynghrair Ryngwladol Cofio'r Holocost o wrthsemitiaeth - penderfyniad yr oeddwn i a'r holl Aelodau ar y meinciau hyn yn ei groesawu'n fawr. Credaf fod cymryd arweiniad wrth gamu ymlaen fel hynny, a chymryd gafael ar y diffiniad hwnnw a'i gymhwyso i sefydliad yn beth pwysig iawn i'w wneud. Ond, yn anffodus, mae llawer o sefydliadau, sy'n cael eu hariannu gan Lywodraeth Cymru, sy'n dal yn gwrthod mabwysiadu'r datganiad gwaith penodol hwnnw a diffiniad o wrthsemitiaeth, gan gynnwys llawer o'n prifysgolion. Ychydig i lawr y ffordd yma, mae Prifysgol Caerdydd yn dal i wrthod mabwysiadu'r datganiad penodol hwnnw ar hyn o bryd, gwaetha'r modd. A gaf i ofyn i chi, Gweinidog, pa gamau y bydd Llywodraeth Cymru yn eu cymryd i nid yn unig annog pobl i fabwysiadu'r datganiad hwn yn rhagweithiol, y rhai a gaiff eu hariannu gan Lywodraeth Cymru, ond i'w gwneud yn ofynnol iddyn nhw fabwysiadu'r diffiniad, wrth symud ymlaen? Oherwydd rwy'n credu ei bod yn bryd nawr i ddechrau mabwysiadu dull mwy radical o ymdrin â'r math o gasineb gwrth-Iddewig yr ydym yn ei weld, yn anffodus, ar rai o'n campysau.
English: Well, certainly, that is something that we would do anyway. The Wales race equality action plan has a whole range of actions relating to education, including higher education, and looking at these issues in relation to the expectations we have of our higher education institutions clearly is part of that in terms of the importance of that definition. Thank you.
Welsh: Wel, yn sicr, mae hynny'n rhywbeth y byddem yn ei wneud beth bynnag. Mae gan gynllun gweithredu cydraddoldeb hiliol Cymru ystod eang o gamau gweithredu sy'n ymwneud ag addysg, gan gynnwys addysg uwch, ac mae edrych ar y materion hyn mewn cysylltiad â'r disgwyliadau sydd gennym o'n sefydliadau addysg uwch yn amlwg yn rhan o hynny o ran pwysigrwydd y diffiniad hwnnw. Diolch.
English: Well, I'm very grateful for that question from the Member. The Welsh Government does provide funding every year to TGP Cymru to deliver the Travelling Ahead project, which provides advice, advocacy and support for participation to Gypsy, Roma and Traveller communities in Wales. And we do have a stakeholder group, which we work very closely with, particularly over the pandemic, tailoring our public health responses for these vulnerable communities, but also engaging with those communities to look at the recommendations for tackling racial inequality. But I think a really important point made is about the fact that we can learn so much more from our Gypsy, Roma and Traveller communities. I'm sure that Mabon's aware of the Romani Cultural and Arts Company. They've recently produced - and that's supported by us - a Gypsy, Roma and Traveller LGBTQ spoken archive resource, because, obviously, there are connections, intersectional connections as well, in terms of Gypsy, Roma and Traveller History Month as well as Pride Month. We've got a competition running during Gypsy, Roma and Traveller History Month with community cohesion teams across Wales. In fact, they're designing masks, with young people engaged. And I'm very pleased to say that Professor Charlotte Williams has engaged through the groups that we're working with. They're looking at the inclusion of Gypsy, Roma and Traveller culture and values within the curriculum and school support mechanism, because it is with our children and young people that we will start to make that difference.
Welsh: Wel, rwy'n ddiolchgar iawn am y cwestiwn yna gan yr Aelod. Mae Llywodraeth Cymru yn darparu cyllid bob blwyddyn i TGP Cymru i gyflawni'r prosiect Teithio Ymlaen, sy'n rhoi cyngor, eiriolaeth a chymorth ar gyfer cymryd rhan i gymunedau Sipsiwn, Roma a Theithwyr yng Nghymru. Ac mae gennym grŵp rhanddeiliaid, yr ydym yn gweithio'n agos iawn ag ef, yn enwedig dros y pandemig, i deilwra ein hymatebion iechyd cyhoeddus ar gyfer y cymunedau hyn sy'n agored i niwed, ond hefyd i ymgysylltu â'r cymunedau hynny i edrych ar yr argymhellion ar gyfer mynd i'r afael ag anghydraddoldeb hiliol. Ond rwy'n credu bod pwynt pwysig iawn a wnaed yn ymwneud â'r ffaith y gallwn ddysgu cymaint mwy gan ein cymunedau Sipsiwn, Roma a Theithwyr. Rwy'n siŵr bod Mabon yn ymwybodol o Gwmni Diwylliannol a Chelfyddydau Romani. Maen nhw wedi cynhyrchu'n ddiweddar - ac mae hynny'n cael ei gefnogi gennym ni - adnodd archif llafar LGBTQ Sipsiwn, Roma a Theithwyr, oherwydd, yn amlwg, mae cysylltiadau rhyngadrannol hefyd, o ran Mis Hanes Sipsiwn, Roma a Theithwyr yn ogystal â Mis Pride. Mae gennym gystadleuaeth yn ystod Mis Hanes Sipsiwn, Roma a Theithwyr gyda thimau cydlyniant cymunedol ledled Cymru. Yn wir, maen nhw'n dylunio mygydau, gyda phobl ifanc yn cymryd rhan. Ac rwy'n falch iawn o ddweud bod yr Athro Charlotte Williams wedi ymgysylltu drwy'r grwpiau yr ydym yn gweithio gyda nhw. Maen nhw'n bwriadu cynnwys diwylliant a gwerthoedd Sipsiwn, Roma a Theithwyr o fewn y cwricwlwm a'r mecanwaith cymorth i ysgolion, oherwydd gyda'n plant a'n pobl ifanc y byddwn ni'n dechrau gwneud y gwahaniaeth hwnnw.
English: We will now suspend proceedings temporarily to allow changeovers in the Chamber. If you're leaving the Chamber, please do so promptly. The bell will be rung two minutes before proceedings restart. Any Members arriving after the changeover should wait until then before entering the Chamber.
Welsh: Byddaf nawr yn atal y trafodion dros dro er mwyn caniatáu newidiadau yn y Siambr. Os ydych yn gadael y Siambr, gwnewch hynny'n brydlon. Bydd y gloch yn cael ei chanu dwy funud cyn i'r trafodion ailgychwyn. Dylai unrhyw Aelodau sy'n cyrraedd ar ôl y newid aros tan hynny cyn mynd i mewn i'r Siambr.
English: The next statement is from the Minister for Education and the Welsh Language on qualifications in 2021. I call the Minister to make his statement - Jeremy Miles.
Welsh: Mae'r datganiad nesaf, felly, gan Weinidog y Gymraeg ac Addysg ar gymwysterau yn 2021. Dwi'n galw ar y Gweinidog i wneud ei ddatganiad - Jeremy Miles.
English: Minister, I agree wholeheartedly with pupils receiving teacher-based assessments throughout this difficult time. But having met with teachers in Rhondda, the new system has put tremendous strain on the profession. How will the Minister support teachers through the next academic year? Also, what support will be made available for students who do not receive the grades they were expecting?
Welsh: Gweinidog, rwy'n cytuno yn llwyr â disgyblion yn cael asesiadau sy'n seiliedig ar athrawon drwy gydol y cyfnod anodd hwn. Ond ar ôl cyfarfod ag athrawon yn y Rhondda, mae'r system newydd wedi rhoi straen aruthrol ar yr alwedigaeth. Sut y bydd y Gweinidog yn cefnogi athrawon drwy'r flwyddyn academaidd nesaf? Hefyd, pa gymorth fydd ar gael i fyfyrwyr nad ydyn nhw'n cael y graddau yr oedden nhw'n eu disgwyl?
English: I thank the Member for that question. In relation to what the next academic year looks like, she'll be mindful of the announcements I made yesterday in relation to categorisation and in relation to school performance measures and their suspension for the 2021-22 academic year, and also in relation to the approach that Estyn will be taking to inspections over the course of the next year, which I hope - and it is certainly intended to - create space in the system to enable teachers, in the way that she wants, to be able to focus their energies on supporting students, both in responding to COVID and in terms of their progression, and also preparing for the new curriculum. In addition to that, there will be support that is available to support teachers themselves in that process, as part of the Renew and Reform programme that I announced a few weeks ago. In relation to students who don't get the grades that they need, in the same way as every year, there will be support available to those to provide them with advice for the options that they have as a consequence of their results. But I want to be very clear that I think it's very important that we acknowledge that the system that has been put in place, in very, very challenging circumstances, is one that is designed to achieve both fairness, but also consistency, so that learners and employers and the education sector at large can have confidence in it.
Welsh: Diolch i'r Aelod am y cwestiwn yna. O ran sut olwg fydd ar y flwyddyn academaidd nesaf, bydd hi'n ymwybodol o'r cyhoeddiadau a wnes i ddoe ynglŷn â chategoreiddio ac ynglŷn â mesurau perfformiad ysgolion a'u hatal dros dro ar gyfer blwyddyn academaidd 2021-22. Hefyd ynglŷn â'r dull y bydd Estyn yn ei ddefnyddio ar gyfer arolygiadau yn ystod y flwyddyn nesaf, a fydd, rwy'n gobeithio - ac yn sicr y bwriedir iddo - greu lle yn y system i alluogi athrawon, yn y ffordd y mae arni hi ei heisiau, i allu canolbwyntio eu hegni ar gefnogi myfyrwyr, wrth ymateb i COVID ac o ran eu dilyniant, a hefyd paratoi ar gyfer y cwricwlwm newydd. Yn ogystal â hynny, bydd cefnogaeth ar gael i gefnogi athrawon yn y broses honno, yn rhan o'r rhaglen Adnewyddu a Diwygio a gyhoeddais i ychydig wythnosau yn ôl. O ran myfyrwyr nad ydyn nhw'n cael y graddau sydd eu hangen arnyn nhw, yn yr un modd â phob blwyddyn arall, bydd cymorth ar gael iddyn nhw i roi cyngor iddyn nhw ar eu hopsiynau o ganlyniad i'w canlyniadau. Ond rwyf i eisiau bod yn glir iawn fy mod i'n credu ei bod yn bwysig iawn ein bod yn cydnabod bod y system sydd wedi ei rhoi ar waith, o dan amgylchiadau heriol iawn, yn un sydd wedi ei chynllunio i sicrhau tegwch, ond hefyd cysondeb, fel y gall dysgwyr a chyflogwyr a'r sector addysg yn gyffredinol fod â hyder ynddi.
English: I'm very sorry to tell the Chamber that the Minister who is responsible for making the next statement is not present, either on Zoom or in the Chamber. I know that a number of Members want to ask questions on this highly trailed statement, but the Minister is not present at this point. I'll pause the meeting for a few minutes to see if the Minister can be found.
Welsh: Mae'n ddrwg iawn gen i ddweud wrth y Siambr nad yw'r Gweinidog sy'n gyfrifol am wneud y datganiad nesaf yn bresennol, boed hynny ar Zoom neu yn y Siambr. Gwn fod nifer o Aelodau yn dymuno gofyn cwestiynau am y datganiad hwn y mae diddordeb mawr ynddo, ond nid yw'r Gweinidog yn bresennol ar hyn o bryd. Fe wnaf i oedi'r cyfarfod am ychydig funudau i weld a oes modd dod o hyd i'r Gweinidog.